ק״ת תשס״ג, 448.
”תקנות ניכוי מרווח הון“ – תקנות מס הכנסה (ניכוי מתמורה, מתשלום או מרווח הון במכירת נייר ערך או בעסקה עתידית), התשס״ג–2002.
בקשה לאישור נאמן לצורכי הקצאת מניות מסוימת תוגש בכתב לפקיד השומה שאצלו מתנהל תיק הניכויים של החבר המדווחת, על גבי הטופס שבתוספת א׳ ויפורטו בה פרטי הנאמן והסכמתו לשמש כנאמן בהקצאת מניות לעובדים; לבקשה יצורפו תכנית ההקצאה וכן כתב נאמנות בין החברה המקצה לבין הנאמן, כמפורט בטופס שבתוספת ב׳.
בקשה לאישור כללי של נאמן שלא לצורכי הקצאת מניות מסוימת, תוגש בכתב לפקיד השומה שאצלו מתנהל תיק הניכויים של הנאמן, על גבי הטופס שבתוספת א׳ ויפורטו בה פרטי הנאמן והסכמתו לשמש כנאמן בהקצאת מניות לעובדים.
חברה מדווחת ונאמן רשאים לבקש במשותף מפקיד השומה שאישר את מינויו של הנאמן, להחליפו בנאמן אחר; הבקשה תוגש לפי הוראות סעיף קטן (א), בשינויים המחויבים; לא השיב פקיד השומה בתוך 90 ימים מיום קבלת ההודעה, יראו את הנאמן האחר כאילו אושר כנאמן.
אושר מינויו של אדם כנאמן, רשאי פקיד השומה שאישר את מינויו לבטל את האישור לגבי הקצאת מניות שמועד ביצוען הוא לאחר מועד הביטול, אם מצא כי הנאמן לא מילא את חובותיו כנדרש.
חברה מדווחת ונאמן, המבקשים כי הקצאת מניות תיחשב כהקצאת מניות באמצעות נאמן, ישלחו לפקיד השומה שאצלו מתנהל תיק הניכויים של החברה המדווחת, 30 ימים לפחות לפני ביצוע ההקצאה, בקשה לאישור תכנית ההקצאה על גבי הטופס שבתוספת ג׳; לבקשה תצורף תכנית ההקצאה, ואם היא בשפה זרה – יצורף גם תרגום מאושר לעברית, אם נתבקש על ידי פקיד השומה; החברה המדווחת והנאמן ישלחו העתק מהבקשה ומתכנית ההקצאה למשרדי פקידי השומה שאצלם מתנהלים תיקי הניכויים ותיקי השומה של החברות המעבידות, אשר לעובדיהן הוקצו מניות במסגרת אותה תכנית הקצאה.
הנאמן לא יעשה כל עסקה או פעולה במניות, לא יעביר אותן, ימחה אותן, ימשוך אותן, יעקל אותן או ישעבד אותן מרצון ולא ייתן בשלהן ייפוי כוח או כתב העברה, בין אם תוקפם מיידי ובין אם תוקפם בתאריך עתידי, למעט העברה מכוח צוואה או על פי דין, אלא לאחר תשלום המס החל בשל הקצאתן או לאחר שהבטיח את תשלום המס כאמור; הועברו המניות מכוח צוואה או על פי דין, יחולו הוראות סעיף 102 והוראות כללים אלה כל יורשיו או נעבריו של העובד, לפי הענין.
במניה שחלות לגביה הוראות סעיף 102ב(3) לפקודה – כאמור בפסקה משנה (א), ואולם על חלק שווי ההטבה שלפי סעיף 102(ב)(3) לפקודה רואים אותו כהכנסה לפי סעיף 2(1) או 2(2) לפקודה – כאמור בתקנת משנה (ב).
המס החל במועד מימוש המניה.
לענין ניכוי המס, מועד העברתו לפקיד השומה ודיווחים לפקיד השומה ולמקבל, יחולו הוראות תקנות ניכוי ממשכורת, תקנות ניכוי מסוגי שכר או תקנות ניכוי מרווח הון, לפי הענין, ויראו את הנאמן ואת המעביד כמעביד, כמשלם או כחייב, כמשמעותם באותן תקנות, לפי הענין.
מעביד יודיע לפקיד השומה שאצלו מתנהל תיק הניכויים שלו, על תכנית הקצאת מניות לעובדים שלא באמצעות נאמן, בטופס 146, שבו יפרט את הפרטים כאמור בסעיף 5, בפסקאות (1) עד (6), בשינויים המחויבים, והכל בתוך 90 ימים ממועד הקצאת המניות.
מעביד ידווח, לפקיד השומה שאצלו מתנהל תיק הניכויים שלו, בטופס 156, עד ליום 31 במרס בכל שנה לגבי שנת המס הקודמת, את הפרטים המפורטים בסעיף 8, בפסקאות (1) עד (8), בשינויים המחויבים.
בתנאי תכנית הקצאת מניות כאמור בסעיף 102(ג)(2) לפקודה, ייקבע כי אם יחדל עובד לעבוד אצל המעביד, יעמיד העובד לטובת המעביד בטוחה או ערבות לתשלום המס במועד המימוש.
בהקצאת מניות, כאמור בסעיף 102(ג)(1) לפקודה, ינכה המעביד במועד ההקצאה מס בשיעור הקבוע בתקנות ניכוי ממשכורת ובתקנות ניכוי מסוגי שכר, לפי הענין, ולענין תשלום המס והדיווח לפקיד השומה ולעובד, יחולו הוראות אותן תקנות לפי הענין, בשינויים המחויבים.
בהקצאת מניות כאמור בסעיף 102(ג)(2) לפקודה, ינכה המעביד במועד המימוש מס בשיעור הקבוע בתקנות ניכוי ממשכורת ובתקנות ניכוי מסוגי שכר, לפי הענין, והוראות אותן תקנות יחולו, בשינויים המחויבים לענין תשלום המס והדיווח.
חברה מעבידה לא תהיה זכאית לתיאון הון לפי סעיף 3(1)(ג) בתוספת א׳ לחוק תיאומים בשל אינפלציה בשל הוצאות שכר שמקורן בהקצאת מניות לעובדים בגובה סכומים שנלקחו בחשבון כהון עצמי על פי תוספת א׳ לחוק האמור.
על אף האמור בתוספת ג׳ לחוק תיאומים בשל אינפלציה יראו לענין חישוב השינויים החיוביים את הסכום שבו חויב העובד במס לפי סעיף 102 לפקודה, כאילו התקבל במועד החיוב במס.
כללי מס הכנסה (הקלות מס בהקצאת מניות לעובדים), התשמ״ט–1989 – בטלים לענין תכנית הקצאת מניות לעובדים מיום כ״ז בטבת התשס״ג (1 בינואר 2003).
אוחזר מתוך "https://he.wikisource.org/w/index.php?title=כללי_מס_הכנסה_(הקלות_מס_בהקצאת_מניות_לעובדים)&oldid=939761"
דף זה נערך לאחרונה ב־15:00, 5 בפברואר 2020.